# Elvis Presley

| Elvis Presley |
| --- |
|  |
|  |
| Jidayikbûn | Elvis Aaron Presley  8 kanûna paşîn 1935  Tupelo  |
| Mirin | 8ê kanûna paşîn a 1935an (-43 salî) Memphis  |
| Sedema mirinê | Mirina masûlkeyên dil (Sedemên sirûştî) |
| Cihê goristanê | Graceland  |
| Hevwelatî | Dewletên Yekbûyî yên Amerîkayê  |
| Perwerde | * Humes Preparatory Academy Middle School (–1953)
 |
| Pîşe | * Lîstikvanê fîlman
* stranbêj
* lîstikvan
* muzîkvan
 |
| Hevjîn | * Priscilla Presley (Las Vegas, 1967–1973)
 |
| Partner | * Anita Wood (1957–1962)
* Ginger Alden (1976–1977)
 |
| Zarok | * Lisa Marie Presley
 |
| Dê û bav | * Vernon Presley  (bav)
* Gladys Presley  (dê)
 |
| Xizm | * Brandon Presley (male second cousin)
 |
| Xelat | * xelata Grammy Lifetime Achievement (1971)
* Gospel Music Hall of Fame
* Rock and Roll Hall of Fame (1986)
* honorary citizen of Budapest (2011)
* stêrê sînemayê yê Hollywood Walk of Fame
 |
| Malper | elvisthemusic.com  |
|  |
| biguhêre - Wîkîdaneyê biguhêre |

**Elvis Aaron Presley**, (jdb. 8ê rêbendanê 1935an li Tupelo, Mîsîsîpî - m. 16ê tebaxê 1977an li Memfîs, Tennessee) ku pir caran jê re **Elvis** tê gotin, stranbêj, muzîkvan û lîstikvanek amerîkî bû.

Ew yek ji nûnerên herî girîng ên çanda rock û popê ya sedsala 20an tê hesibandin. Ji ber serkeftin û karîzmaya xwe, ew wekî "*Keyê Rock 'n' Roll*" an jî bi tenê "Key" tê zanîn. Elvis Presley li çaraliyê cîhanê hunermendê solo yê herî serfiraz tê hesibandin û heta îro bi nêzikî zêdetirî mîlyar tomar hatine firotin.

Elvis di malbateke darayî ya xizan de jidayik bû û di sala 1954an de wekî yek ji muzîkvanên yekem ên tevgera rockabilly dest bi kariyera xwe kir, ya ku fuzyonek muzîka country ya "spî" û rhythm and blues a "reş" e. Wî bi dansa xwe ya zindî bû sedema hestan, ji ber ku di wê demê de piraniya muzûkvanên nêr li ser dikê dans nedikirin. Nîşaneyên Presley dengê wî yê cihêreng, hema hema sê-oktave û şêwaza wî ya stranbêjî ya nûjen û bi hestyarî bû. Bi vê yekê ew di celebên cûrbecûr yên wekî rock, pop, country, gospel û blues de serketî bû.

Heta sala 1978an Presley 14 caran ji bo Xelatên Grammy bû namzed û sê caran ji bo şîrovekirinên gospel xelatê bi dest xist. Di 36 saliya xwe de ew bû hunermendê herî ciwan ê ku Xelata Serkeftina Jiyanê werbigire. Digel Michael Jackson, ew hunermendê yekane ye ku di pênc salonên Hall of Fame de cih girtiye: yên wek rock 'n' roll, rockabilly, country, blues û gospel. Digel vê yekê, şeş şîroveyên stranên wî ji hêla dîrokî ve girîng têne hesibandin û ji bo Grammy Hall of Fame hatin hilbijartin. Li gorî Komeleya Pîşesaziya Qeydkirinê ya Amerîka (RIAA) Elvis bi 167 yekîneyeyan xwediyê xelatên herî zêde yên zêr û platîn, û her weha yek xelata almasê ye RIAA gelek caran navê wî kiriye "Hunermendê Solo yê Herî Firotan Di Dîroka Dewletên Yekbûyî de."

Presley bi 15 albûm û 16 EPyan di lîsteyên Billboardê yên amerîkî de gihîşt yekem. Ew yekane muzîkvanê di dîroka nexşeya DYA de ye ku di rêza yekem de di popa Billboard, country , rîtm & blues, û hemdemê mezinan de derketiye. û heta îro di lîsteya Billboard ya 500 ya herî zêde de ye. Heya roja îro, ew rêberiya Billboard ya "lîsteya 500 hunermendên herî serketî yên ji sala 1955an û vir ve" dike.

Elvis di navbera salên 1956 û 1969an de di 31 fîlmên dirêj de jî lîstiye. Ji sala 1969an heta mirina xwe zêdetirî 1100 konser da. Wî di tebaxa 1977an de ji ber têkçûna dil ji ber karanîna narkotîkê ya bi reçete û adetên xwarina netendurist koça dawî kir.

Çîroka jiyana Presley bûye mijara zêdetirî 1000 pirtûk û gelek fîlimên dirêj, hilberên televîzyonê û belgefîlman. Jiyan û muîka wî hê jî mijara lêkolînê ye.

## Çavkanî